armvectores/hy_wikipedia_2023 huggingface dataset:
Զույգ և կենտ թվեր

Զույգություն, թվերի տեսության մեջ ամբողջ թվերի առանձնահատկություն, որը որոշում է թվի՝ 2-ի վրա լրիվ բաժանվելու հատկությունը։


== Սահմանում ==
Զույգ թիվ - ամբողջ թիվ, որը առանց մնացորդի բաժանվում է 2-ի՝   …, −4, −2, 0, 2, 4, 6, 8, …
Կենտ թիվ - ամբողջ թիվ, որը առանց մնացորդի չի բաժանվում 2-ի՝   …, −3, −1, 1, 3, 5, 7, 9, …Կենտ թվերը կարելի է ներկայացնել 2m±1 տեսքով, որտեղ m-ը ամբողջ թիվ է։
Այս սահմանման համաձայն, զրոն զույգ թիվ է։
Եթե m-ը զույգ է, ապա այն կարելի է ներկայացնել 
  
    
      
        m
        =
        2
        k
      
    
    {\displaystyle m=2k}
   տեսքով, իսկ եթե կենտ է, ապա 
  
    
      
        m
        =
        2
        k
        +
        1
      
    
    {\displaystyle m=2k+1}
   տեսքով, որտեղ 
  
    
      
        k
        ∈
        
          Z
        
      
    
    {\displaystyle k\in \mathbb {Z} }
  ։


== Զույգ լինելու նշանը ==
Եթե թվի վերջին թվանշանը զույգ է (այսինքն՝ 0, 2, 4, 6 կամ 8 է), ապա այդ թիվը նույնպես զույգ է։ Հակառակ դեպքում այն կլինի կենտ։

42, 104, 11110, 9115817342 — սրանք զույգ թվեր են
31, 703, 78527, 2356895125 — սրանք կենտ թվեր են


== Գործողություններ ==
Բաժանում՝
Զույգ / Զույգ՝ արդյունքի զույգության մասին միանշանակ դատել հնարավոր չէ (եթե արդյունքն ամբողջ թիվ է, ապա այն կարող է լինել ինչպես զույգ, այնպես էլ կենտ)
Զույգ / Կենտ՝ եթե արդյունքն ամբողջ թիվ է, ապա այն Զույգ է
Կենտ / Զույգ՝ արդյունքը չի կարող ամբողջ թիվ լինել, և, հետևաբար, չի կարող զույգ լինել
Կենտ / Կենտ՝ եթե արդյունքն ամբողջ թիվ է, ապա այն Կենտ է


== Կիրառությունը ==
Փողոցի երկայնքով շարված շենքերը համարակալվում են մի կողմի շենքերը՝ կենտ, մյուս կողմինները՝ զույգ համարներով։
Տարբեր հանձնաժողովներ և, մասնավորապես խորհրդարաններ ձևավորելու ժամանակ անդամների քանակը ընդունված է կենտ թիվ, որպեսզի քվեարկությունների ժամանակ կողմ և դեմ քվեարկողների թիվը լինի տարբեր։
Բովա

Բովա  (իտալերեն՝ Bova ), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 474 մարդ, բնակչության խտությունը կազմում է 10 մարդ/կմ²։ Զբաղեցնում է 46 կմ² մակերես տարածք։ Փոստային ինդեքսն է՝ 89033։ Հեռախոսային կոդը՝ 0965։
15-րդ դարի կեսերին՝ Սկանդենբերգի մահից հետո, այստեղ բնակություն են հաստատել բազմաթիվ ալբանացիներ[1]։
1783 թվականին Բովա քաղաքը գրեթե ամբողջությամբ ավերվել է երկրաշարժից[1]։
Սան Լեոն համարվում է բնակավայրի հովանավոր սուրբը։ Տոնը նշվում է ամեն տարի մայիսի 5-ին։
Բնակչությունը հին հունական բնակչության ժառանգներն են։ Բովան համարվում է հունական մշակույթի և Կալաբրիայի հունական բարբառի կենտրոնը (տես Բովեսիա)։


== Արտաքին հղումներ ==
http://www.comunedibova.it/ Archived 2006-08-18 at the Wayback Machine.
P-Square

P-Square, նիգերիական R&B դուետ, որը կազմված է երկվորյակ եղբայրներ՝ Փիթեր և Փոլ Օկոյներից (ծնվ․ 1981 թ․ նոյեմբերի 19)։ Իր դեբյուտային ստուդիական ալբոմը դուետը թողարկել է 2003 թվականին, իսկ մինչև այժմ ընդհանուր թողարկել է 6 ստուդիական ալբոմ։ Դուետը համագործակցել է այնպիսի հայտնի կատարողների հետ, ինչպիսիք են՝ Էյքոնը, Ռիք Ռոսը, T.I.-ը և այլք։


== Անձնական կյանք ==


=== Փիթեր ===
2013 թվականի նոյեմբերի 16-ին ամուսնացել է Տիտիլոլա Լորետա Օմաթայոյի հետ, ում հետ նա հանդիպել է շուրջ 7 տարի։ Նրանք ունեն մեկ դուստր և մեկ որդի։


=== Փոլ ===
2014 թվականի մարտի 22-ին ամուսնացել է Անիտա Իսամայի հետ, ում նա հանդիպել է 2004 թվականին Աբուջայի համալսարանում։ Նրանց որդին ծնվել է 2013 թվականի ապրիլի 11-ին Ատլանտայում, Միացյալ Նահանգներ։


== Սկավառակագրություն ==


=== Ստուդիական ալբոմներ ===
«Last Nite» (2003)
«Get Squared» (2005)
«Game Over» (2007)
«Danger» (2009)
«The Invasion» (2011)
«Double Trouble» (2014)


== Ծանոթագրություններ ==
Լա Կոմա ի լա Պեդրա

Լա Կոմա ի լա Պեդրա (իսպ.՝ La Coma i la Pedra), մունիցիպալիտետ Իսպանիայում։ Մտնում է Լեյդա ինքնավար համայնքի մեջ՝ Կատալոնիա պրովինցիայում։ Գտնվում է Սոլսոնես շրջանում։ Զբաղեցնում է 60,6 կմ² մակերես։ Բնակչությունը կազմում է 271 (2010 թվական)։


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Samsung Galaxy A10

Samsung Galaxy A10, Samsung Electronics ընկերության սմարթֆոն, որը ներկայացվել 2019 թվականի փետրվարի 28-ին Հնդկաստանում։ Պատկանում է Samsung Galaxy A շարքին։


== Տեխնիկական տվյալներ ==
Կորպուսի նյութ՝ պլաստիկ (Glasstic), Corning Gorilla Glass 3
Օպերացիոն համակարգ՝ Android 9.0 (Pie) + OneUI 1.x
SIM՝ երկու nano-SIM
Էկրան՝ 6,2" անկյունագիծ, թույտվություն՝ 720х1520 կետայնություն, 19:9, ppi 268
Մշակիչ՝ ութամիջուկ Exynos 7884
Գրաֆիկա՝ Mali G71
Օպերատիվ հիշողություն՝ 2 ԳԲ
Հիշողություն տվյալների պահպանման համար՝ 32 ԳԲ
Հավելյալ հիշողություն՝ microSD մինչև 512 ԳԲ
Միացումներ՝ microUSB
Հիմնական տեսախցիկ՝ 13 ՄՊ, f/1.9, LED բռնկում
Դիմային տեսախցիկ՝ 8 ՄՊ, f/2.0, ավտոֆոկուս, բոկե
Ցանցեր՝ 2G/3G/LTE
Ինտերֆեյսներ՝ Wi-Fi b/g/n, Bluetooth 5.0
Նավիգացիա՝ GPS, ГЛОНАСС
Հավելյալ՝ FM-ռադիո, մոտեցման սենսոր, լուսավորության սենսոր, աքելերոմետր, ապաարգելափակում դեմքով
Մարտկոց՝ 3400 mAh, տեսանյութերի դիտման ռեժիմ՝ մինչև 18 ժամ
Չափեր՝ 155,6 x 75,6 x 7,9 մմ
Զանգված՝ 168 գ


== Ծրագրային ապահովում ==
Galaxy A10 թողարկվում է Android Pie (9.0)-ով OneUI 1.x ֆիրմային թաղանթով։ Ունի Samsung ստանդարտ հավելվածներ։ Սմարթֆոնն աջակցում է Galaxy Fit, Galaxy Watch և Gear բազմաթիվ այլ հավելվածներ։ Բացակայում է մատնահետքի սկաները։ Ունի Smart Lock ֆունկցիա։


== Վաճառք ==
Հնդկաստանում Galaxy A10 սմարթֆոնը վաճառքի ռեկորդ է սահմանել Galaxy A30 և Galaxy A50 մոդելների հետ միասին։ Վաճառքի մեկնարկից հետո քառասուն օրվա ընթացքում  վաճառվել է 2 մլն սմարթֆոն։


== Ծանոթագրություններ ==


== Արտաքին հղումներ ==
«Обзор начальной модели А-серии – Samsung Galaxy A10 (SM-A105F/DS)»։ Mobile-Review (ռուսերեն)։ 2019-07-11
Մեծ Հայք կամավորական ջոկատ (Երևան)

Անվան այլ կիրառումների համար տե՛ս՝ Մեծ Հայք կամավորական ջոկատ (այլ կիրառումներ)«Մեծ Հայք», կամավորական ջոկատ։ Կազմավորվել է 1989 թվականին Երևանում։ 1989-1994 թվականներին մասնակցել է Հայաստանի Եղեգնաձորի (Արենի), Վարդենիսի (Շորժա), Գորիսի (Տեղ), Արարատի (Երասխ), Նոյեմբերյանի (Կոթի, Շավարշավան) և Արցախի Հանրապետության Քաշաթաղի, Մարտակերտի (Հակոբ Կամարի) շրջանների ինքնապաշտպանական և ազատագրական մարտերին։ 1992 թվականին ընդգրկվել է «Արծիվ-մահապարտներ» գումարտակի առաջին դասակում Գագիկ Մինասյանի հրամանատարությամբ։
Ջոկատից Հայաստանի Հանրապետության «Արիություն» մեդալով պարգևատրվել է 18, Հայաստանի Հանրապետության «Մարտական ծառայության համար» մեդալով 6, զոհվել է 4 ազատամարտիկ։
Յալանեց (գյուղ, Տոմաշպոլի շրջան)

Անվան այլ կիրառումների համար տե՛ս՝ ՅալանեցՅալանեց (ուկրաիներեն՝ Яланець), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1435 թվականին։
2001 թվականի տվյալներով Յալանեց գյուղում բնակվում էր 1 511 մարդ։ Բնակավայրը զբաղեցնում է 4,11 կմ² տարածք։ Բնակչության խտությունը կազմում էր 367,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կեզյոլ (այլ կիրառումներ)

Կեզյոլ, կարող է վերաբերել՝

Կեզյոլ - գետ Ռուսաստանում, Լամբեյյոլի վտակը
Կեզյոլ - գետ Ռուսաստանում, Սյուզյուի վտակը
Էլ Հարինգտոն

Ալբերտ Էլ Հարինգտոն (անգլ.՝ Albert (Al) Harrington; փետրվարի 17, 1980(1980-02-17), Orange, Էսեքս շրջան, Նյու Ջերսի, ԱՄՆ), նախկին ամերիկացի պրոֆեսիոնալ բասկետբոլիստ, որը հանդես էր գալիս Բասկետբոլի ազգային ասոցիացիայում։ Նոր BIG3 լիգայում, որը մեկնարկել էր 2017 թվականի ամռանը, հանդես է գալիս «Trilogy» ակումբի կազմում։


== Կարիերան ԲԱԱ-ում ==
Խաղացել է ծանր հարձակվողի և կենտրոնականի դիրքերում։ 1998 թվականին ստացավ աշակետրների միջև Ջեյմս Նեյսմիթի անվան ԱՄՆ-ի լավագույն բասկետբոլիստի մրցանակը և դպրոցն ավարտելուց հետո որոշեց չգնալ համալսարան, և միանգամից պրոֆեսիոնալ բասկետբոլում հանդես գալ։ 1998 թվականի ԲԱԱ դրաֆթի ժամանակ ընտրվել է «Ինդիանա Փեյսերս» ակումբի կողմից, 25-րդ համարի ներքո։
2010 թվականի հուլիսի 15-ին Հարինգտոնը պայմանագիր է կնքել «Դենվեր Նագեթս» ակումբի հետ։


== ԲԱԱ կարիերայի ցուցանիշներ ==


=== Ամենամյա մրցաշրջան ===


=== Փլեյ-Օֆ ===


== Ծանոթագրություններ ==


== Արտաքին հղումներ ==
Էլ Հարինգտոնի օֆիցյալ կայքը ԲԱԱ-ի կայքում(անգլ.)
Ցուցանիշները www.basketball-reference.com կայքում Archived 2010-04-10 at the Wayback Machine.(անգլ.)
Օֆիցյալ կայք Archived 2010-02-26 at the Wayback Machine.(անգլ.)
Լյուկ Պասկուալինո

Լուկա (Լյուկ) Ջուզեպե Պասկուալինո (անգլ.՝ Luke Pasqualino, փետրվարի 19, 1989(1989-02-19) կամ փետրվարի 19, 1990(1990-02-19), Պիտերբորո, Քեմբրիջշիր, Անգլիա, Միացյալ Թագավորություն), բրիտանացի դերասան, որն առավել հայտնի է «Կաթնակերներ» հեռուստասերիալում կատարած Ֆրեդիի դերով, «Բորջիա» հեռուստասերիալում՝ Պաոլոյի դերով և «Հրացանակիրները» հեռուստասերիալում կատարած Դ'Արտանյանի դերով։


== Վաղ կյանք և կրթություն ==
Ծնվել է Պիտերբորոյում։ Հայրը ծագումով Սիցիլիայից է, իսկ մայրը՝ նեապոլիտանուհի։ Ունի ավագ քույր՝ Նատալին։ Ավարտել է Ուոլթոնի դպրոցը, որից հետո «Սթեմֆորդ» արվեստների կենտրոնում ուսումնասիրել է դերասանական արվեստ՝ Մարտինա Թեմփեսթի ղեկավարությամբ։ Հեռուստատեսությունում դեբյուտ կատարելուց հետո ապագա դերասանը աշխատել է որպես մոդել, օգնել է հորը, որն ունի գեղեցկության սրահների ցանց և ելույթ է ունեցել բեմում։


== Կարիերա ==
2007 թվականին դերակատարում է ունցել «Սթինգերների կանոնը» ֆիլմում։ 2009 և 2012 թվականներին նկարահանվել է «Միրանդա» հեռուստասերիալի էպիզոդներում։ 2009 թվականին ստացել է Ֆրեդիի դերը «Կաթնակերներ» հեռուստասերիալի երրորդ և չորրորդ եթերաշրջաններում։ Ֆրեդիի դերը ստանալուց առաջ աշխատել է որպես շեֆ-խոհարար զարմիկի ռեստորանում։
Կատարել է երիտասարդ, կործանիչի տաղանդավոր օդաչու Ուիլյամ Ադամի դերը «Աստղային Քրեյսեր Գալակտիկա։ Արյուն և քրոմ» հեռուստասերիալում<։ Նկարահանվել է «Բորջիա» հեռուստասերիալի առաջին և երկրորդ եթերաշրջաններում։ Նաև նկարահանվել է «Երևույթ» ֆիլմի գլխավոր դերում։ 2012 թվականի հոկտեմբերին թողարկվել է նրա մասնակցությամբ այլ ֆիլմ՝ «Կույսեր, զգուշացեք»։ 2013 թվականին ստացել է դեր «Ձյան միջով» ֆիլմում։
2014-2016 թվականներին կատարել է Դ'Արտանյանի դերը BBC One-ի «Հրացանակիրները» հեռուստասերիալում։


== Անձնական կյանք ==
Ապրում է Լոնդոնում։ Հանդիսանում է հայրենի քաղաքի «Պիտերբորո Յունայթեդ» ակումբի և պրեմիեր լիգայի «Չելսի» ակումբի կողմնակից։
Օժանդակում է HeForShe սոլիդար շարժմանը, հայտարարելով, որ ինքը «կիսում է գենդերային հավասարության սկզբունքները»։


== Ֆիլմագրություն ==


== Ծանոթագրություններ ==
Կանդեյաս

Կանդեյաս (պորտ.՝ Candeias)՝ համայնք Բրազիլիայում, մտնում է Բաիա նահանգի մեջ։ Մի մաս է կազմում Սալվադոր նահանգի մեծ մարզը։ Մտնում է տնտեսական կարգավիճակ ունեցող Սալվադորի մեջ։ Բնակչությունը կազմում է 78655 մարդ, ըստ 2006 թվականի տվյալների։ Տարածքը կազմում է 264.487 կմ2։ Բնակչության խտությունը՝ 297.3 մարդ/կմ²։


== Վիճակագրություն ==
Համախառն ներքին արտադրանքը կազմել է 1 698 526 384 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 20 632 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,719
Էմմի (այլ կիրառումներ)

Էմմի, կարող է վերաբերել՝

Էմմի -ամերիկյան հեռուստատեսային մրցանակաբաշխություն։
Էմմի - հայ փոփ երգչուհի Էմմի Բեջանյանը։
Մելիք Էնալ

Մելիք Էնալ (ծննդ. թվ. անհայտ, հավանաբար Տփղիս - մահվ. թվ. անհայտ, հավանաբար Տփղիս), հայազգի պետական գործիչ, Տփղիսի մելիք (քաղաքապետ)։ Ըստ ուսումնասիրողների՝ եղել է Բեհբությանների ներկայացուցիչ։
Տփղիսի (Թբիլիսիի)  կալվածական, առևտրային գործերին առնչվող մի շարք վավերագրերում Էնալը, որպես քաղաքի մելիք, հիշատակվում է 1646  թվականից մինչև 1673 թվականը։ Նրա պաշտոնավարությունը ընթացել է ընդհատումներով։ Մասնավորապես, հայտնի է, որ 1650 թվականին քաղաքի մելիքությունը ստանձնել է հայազգի մելիք Բայանդուրը, իսկ 1662 թվականին վախճանվել է այդ պաշտոննում գտնված խոջա մելիք Բեհբուտը։
Մելիք Էնալի պաշտոնավարման ընթացքում տանուտերն (մամասախիլս) էր Ասլամազը, իսկ վերջինիս օգնականներն էին (նացվալ) Շերմազանը (1646 - 1658) և Դավիթը (1666 - 1678)։
Ամուսնացած է եղել, ունեցել է զավակներ՝ Ռոստոմը, Քայխոսրոն։ Ռոստոմի որդին էր Կարապետը։ Քայխոսրոն 1701-1714 թվականներին եղել է տանուտիրոջ օգնական։ Ունեցել է որդիներ՝ Կարապետ, Բաղին, Հովսեփ, Գևորգ։
Ամենայն հավանականությամբ թաղված է եղել Թբիլիսիի Խոջիվանքի գերեզմանատանը։ Գերեզմանը ոչնչացվել է։


== Ծանոթագրություններ ==
Սադեղ Հեդայաթ

Հեդայաթ Սադեղ (պարսկերեն՝ صادق هدایت, փետրվարի 17, 1903(1903-02-17)[…] կամ 1902, Թեհրան, Իրան - ապրիլի 4, 1951(1951-04-04) կամ ապրիլի 9, 1951(1951-04-09), Փարիզ), պարսիկ գրող, բանասեր, թարգմանիչ, հասարակական գործիչ։


== Ստեղծագործություններ ==
Վաղ շրջանի ստեղծագործություններում («Կենդանի թաղվածը», 1930, «Երեք կաթիլ արյուն», 1932, «Լուսաստվեր», 1933) տուրք է տվել մոդեռնիստական հոսանքներին։ 1930-ական թթ. գործերում («Գիշանգղներ», «Դաշ Աքոլ», «Թողություն աղերսողները») արտահայտված ռեալիստական միտումները տիրապետող են դառնում 1940-ական թթ.։ 1942-1951 թվականներին հրատարակել է «Թափառիկ շունը» (1943), «Անառակություն» (1944) պատմվածքների ժողովածուները, «Հաջի աղա» (1945) վիպակը, որոնցում համակրանքով է արտահայտվել աշխատանքի մարդկանց մասին, դատապարտել ֆաշիզմը։ Հեդայաթը պարսկերեն է թարգմանել պահլավերեն գրականության մի քանի հուշարձաններ, հավաքել, կազմել և հրատարակել բանահյուսական ժողովածուներ։ Հեդայաթի ստեղծագործությունը զգալի ազդեցություն է գործել արդի պարսկական արձակի զարգացման վրա։


== Հայերեն հրատարակություններ ==
Հաջի աղա (վիպակ), Երևան, «Հայաստան» 1974, 133 էջ
Քոռ Բու, (վիպակ), Երևան, «Տապան», 1992, 175 էջ


== Ծանոթագրություններ ==
Մարի Բիշա

Մարի Ֆրանսուա Քսավիե Բիշա  (ֆր.՝ Marie François Xavier Bichat, նոյեմբերի 14, 1771(1771-11-14)[…], Տուարետ, Ֆրանսիայի թագավորություն - հուլիսի 22, 1802(1802-07-22)[…], Փարիզ), ֆրանսիացի բժիշկ, անատոմ, հյուսվածաբան, ֆիզիոլոգ։


== Կենսագրություն ==
Սովորել է Մոնպելիեում, Լիոնում և Փարիզում։ 1799 թվականիցից մինչև կյանքի վերջը որպես բժիշկ աշխատել է Փարիզում։ Մ. Բիշան տվել է հյուսվածքների գիտական դասակարգումը, որոնք, ըստ հեղինակի, միավորվելով համակարգերում (մկանային, ոսկրային) առաջացնում են օրգաններ։ Բժշկության մեջ առաջինն է սահմանել «հյուսվածք», «համակարգ» տերմինները։ Բիշան իդեալիստ էր, ընդունում էր «կենսական ուժերի» առկայությունը և անճանաչելիությունը։ Բիշայի անունով է կոչվում 1882 թվականին հիմնադրված Փարիզի Նեյ բուլվարի վրա գտնվող հիվանդանոցը։


== Բիշայի ստեղծագործությունները ==
Traité des membranes en général, et de diverses membranes en particulier
Anatomie générale appliquée à la physiologie et à la médecine
Recherches physiologiques sur la vie et la mort


== Ծանոթագրություններ ==
Շատալովո (գյուղ, Պոչինկովսկի շրջան)

Շատալովո (ռուս.՝ Шаталово), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4805 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եկատերինա Ավստրիացի

Եկատերինա (Կատալինա) Ավստրիացի (Catalina de Austria),  Ավստրիայի դքսուհի, Իսպանայի  ինֆանտա և Բուրգունդիայի թագուհի։ Պորտուգալիայի թագավոր Ժուան III-ի կինը։ Որդու մահից հետո խնամել է թոռանը՝ Սեբաստիան I-ին։


== Կենսագրություն ==
Եկատերինան Բուրգունդիայի դուքս Ֆիլիպ IV-ի և Կաստիլիայի թագուհի Խուանա I-ի  կրտսեր դուստրն էր։ Նրա եղբայրներից Կառլոս V-ը և Ֆերդինանդ I-ը  եղել են  Սրբազան Հռոմեական կայսրության կայսրեր, իսկ քույրերից Էլեոնորան՝ Պորտուգալիայի այնուհետև՝ Ֆրանսիայի թագուհի, Իզաբելլան՝ Դանիայի, Նորվեգիայի և Շվեդիայի թագուհի և Մարիան՝ Վենգրիայի թագուհի։
Եկատերինան ծնվել է հոր մահից հետո։ Նրա մայրը նույնիսկ ամուսնու կենդանության օրոք  հոգեպես անհավասարակշիռ վիճակում էր, իսկ ամուսնուց հետո դարձավ անկառավարելի։ Խուանան երեխային վերաբերվում էր որպես ամուսնուց մնացած վերջին հիշատակի։ Նա կարծում էր, որ երեխայի շուրթերով ամուսինն է խոսում իր հետ։ Երեխայի մահճակալը տեղադրված էր Խուանայի մահճակալի և լուսամուտի միջև։ Երեխայի միակ զբաղմունքը լուսամուտից դուրս նայելն էր։ Հասուն տարիքում, երբ աղջկան տեղափոխեցին պալատ նախաամուսնական պատրաստություններ տեսնելու, բոլորը նկատելի դարձավ նրա անադեկվատ պահվածքը։


== Ընտանիք ==
1525 թվականի փետրվարի 10-ին նա ամուսնացավ Պորտուգալիայի թագավոր Ժուան III-ի հետ։ Ունեցել է իննը երեխա, որոնցից միայն  երկուսն են հասել հասունության տարիքի։

Աֆոնսու (1526)
Մարիա (1527—1545),  Իսպանիայի թագավոր Ֆիլիպ II-ի առաջին կինը
Իզաբելլա(1529)
Բեատրիսա (1530)
Մանուել (1531—1537)
Ֆիլիպ (1533—1539)
Դինիշ (1535—1537)
Ժուան Մանուել (1537—1554), от его брака с Խուանա Ավստրիացու հետ ամուսնությունից ծնվել է Սեբաստիան թագավորը
Անտոնիո  (1539—1540).


== Ծանոթագրություններ ==
Ֆրունզե Խառատյան

Ֆրունզե Արմենակի Խառատյան սեպտեմբերի 29, 1927(1927-09-29), Երևան, Հայկական ԽՍՀ, ԱԽՖՍՀ, ԽՍՀՄ,  իրավաբան գիտությունների թեկնածու, դոցենտ, Հայաստանի Հանրապետության Ազգային ժողովի նախկին պատգամավոր։


== Կենսագրություն ==
Ֆրունզե Խառատյանը ծնվել է 1927 թվականի հոկտեմբերի 29-ին Երևանում։ Ավարտել է Երևանի պետական համալսարանը ։ Ստացել է իրավաբանի որակավորումը։ 1954-1960 թվականներինին կատարել է կոմերիտական աշխատանք, 1960-1963 թվականներինին սովորել ասպիրանտուրայում,  1964-1972 թվականներին եղել է Երևանի պետհամալսարանի դոցենտ, 1972-1974 թվականներիինին աշխատել է ներքին գործերի նախարարության համակարգում, 1974-1979 թվականներին  դասավանդել է ԵրԺՏԻ-ում, 1979-1985 թվականներին եղել է Երևանի մանկավարժական ինստիտուտի ամբիոնի վարիչ, իսկ 1989 թվականից եղել է «Գալիք» մասնավոր համալսարանի ռեկտոր։ 
Եղել է Ազգային Ժողովի պետական-իրավական հարցերի մշտական հանձնաժողովի անդամ, Ազգային ժողովի ՀԿԿ խմբակցության անդամ, ՀԿԿ անդամ ։
2017 թվականին լույս է տեսել Ֆրունզե Խառատյանի «Ընտրանի» գիրքը։


== Պարգևներ ==
Լոմոնոսովի 300-ամյակի մեդալ
Ալբերտ Շվեյցերի անվան մեդալ
Ալբերտ Շվեյցերի անվան մեդալ


== Ծանոթագրություններ ==


== Արտաքին հղումներ ==
Ներկայացվեց Ֆրունզե Խառատյանի գիրքը
Նովոպրոցիկով (Մորոզովի շրջան)

Նովոպրոցիկով (ռուս.՝ Новопроциков), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Կոստինո-Բիստրյանսկի գյուղական համայնքի կազմի մեջ։
Ֆուա (շրջան)

Անվան այլ կիրառումների համար տե՛ս՝ Ֆուա (այլ կիրառումներ)Ֆուա (ֆր.՝ Foix), շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Միջին Պիրենեյան մարզ երկրամասումի Արյեժ գավառում։ Սուպերֆեկտուրա՝ Ֆուա։ Շրջանի բնակչությունը 2006 թվականին կազմել է 51 817 մարդ։ Բնակչության խտությունը կազմում է 25 մարդ/կմ²։ Շրջանի տարածքը կազմում է 2078 կմ²։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ Ֆուայի շրջան (ֆր.)
Լեքաջաիե

Լեքաջաիե (վրաց.՝ ლექაჯაიე), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 210 մետր բարձրության վրա։ Շրջկենտրոն Մարտվիլյից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 422 մարդ։


== Ծանոթագրություններ ==
Նելեպինո

Նելեպինո (ուկրաիներեն՝ Неліпино), գյուղ Ուկրաինայի Անդրկարպատյան մարզի Սվալյավայի շրջանում։
2001 թվականի տվյալներով Նելեպինո գյուղում բնակվում էր 3 554 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջերմուկի պատկերասրահ

Ջերմուկի պատկերասրահ,  Հայաստանի հանրապետության Վայոց ձոր մարզի Ջերմուկ քաղաքում գործող Հայաստանի ազգային պատկերասրահի Ջերմուկի մասնաճյուղ՝ պատկերասրահ։ Այն գործում է 1972 թվականից։


== Պատամություն ==
Ջերմուկի պատկերասրահի շենքը մինչև 1972 թվականը եղել է հյուրանոց ռեստորան։ 1972 թվականից Հայաստանի ազգային պատկերասրահն այն վերցրել է և մինչ օրս  գործում է որպես պատկերասրահ (ՀԱՊ Ջերմուկի մասնաճյուղ ՊՈԱԿ)։ Ջերմուկի պատկերասրահը գտնվում է Արփա գետի առափնյա լանջին։ Ցուցադրությունը դիտելուց հետո այցելուները հնարավորություն ունեն բակային տարածքից բացված դաշտային ճանապարհով տասը րոպեում հասնել Ջերմուկի ջրվեժ։


== Ցուցադրություն ==
Պատկերասրահի մշտական ցուցադրության հավաքածուն ներառում է 1920-1990-ական թվականների ստեղծագործողների մոտ 100 գեղանկարներ ու քանդակներ։ Ցուցադրությունը ներառում է խորհրդային-հայկական և ժամանակակից մշակութային ժառանգության ցուցանմուշներ։ Ներկայացված են Մարտիրոս Սարյանի, Արա Սարգսյանի, Գևորգ Գրիգորյանի, Մհեր Աբեղյանի, Հովհաննես Զարդարյանի, Հարություն և Արմինե Կալենցների, Գրիգոր Խանջյանի, , Լավինա Բաժբեուկ-Մելիքյանի, Սարգիս Բաղդասարյանի, Խաչատուր Իսկանդարյանի, Մարտին Պետրոսյանի, Ռուբեն Ադալյան (նկարիչ)ի և այլոց աշխատանքներ։


== Միջոցառումներ ==
Բացի մշտական ցուցադրությունից, մասնաճյուղում պարբերաբար կազմակերպվում են մշակութային տարբեր միջոցառումներ, այդ թվում՝ ժամանակավոր ցուցահանդեսներ, հուշ-երեկոներ, դասախոսություններ և դասընթաց-սեմինարներ։


== Ծանոթագրություններ ==
Դրեբախի աստղադիտարան

Դրեբախի աստղադիտարան (գերմ.՝ Volkssternwarte Drebach, աստղադիտարանի կոդը` — «113»), աստղադիտարան Գերմանիայում Դրեբախ գյուղում։ Հիմնադրվել է 1969 թվականին, Կառլ Հայնց Մյուլերի կողմից։ Հանդիսանում է ոչ-առևտրային մշակութա-կրթական հաստատություն, պատկանում է Դրեբախ միությանը։
Աստղադիտարանը ստեղծվել Դրեբախի գյուղական դպրոցի հիմքի վրա։ Հիմնադրման տարում այստեղ տեղադրվել է առաջին փոքր դիտակը։ 1974 թվականին աստղադիտարանում տեղադրվել է երկրորդ դիտակը, 18-սմ ռեֆրակտոր։ 1984-ից 1986 թվականները կառուցվել է մոլորակադիտարան։ Ամեն տարի աստղադիտարան են այցելում 12 000 այցելուներ։ 1992 թվականից սկսած աստղադիտարանում աշխատում է օդերևութաբանական արբանյակներից տվյալներ ստացող կայան։ 1997 թվականին այստեղ տեղադրվել է 50-սմ ռեֆրակտոր աստղադիտակ։


== Աստղադիտարանի գործիքներ ==
18-սմ ռեֆրակտոր (1974 թվական)
Ցեյս մոլորակադիտարան, 8-մ գմբեթ (բացումը 1 հունիսի 1986 թվական)։ 2001 թվականին տեղադրվել է 11-մետրանոց գմբեթ։
50-սմ Կասսգրեյնի տեսակի ռեֆրակտոր (1997 թվական)
Եվս մեկ 50-սմ աստղադիտակ


== Հիմնական նվաճումները ==
Հայտնաբերվել են 84 աստերոիդ 2010 թվականի նոյեմբերի դրությամբ


== Ծանոթագրություններ ==


== Արտաքին հղումներ ==
Դրեբախի աստղադիտարանի կայքը (գերմ.)Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Volkssternwarte Drebach» բառերով
Ռոստովի պետական բժշկական համալսարան

Ռոստովի պետական բժշկական համալսարան (ռուս.՝ Ростовский государственный медицинский университет), Դոնի Ռոստով քաղաքում գտնվող բարձրագույն ուսումնական հաստատություն, Ռուսաստանի հարավի խոշորագույն ուսումնական, գիտական և բուժական բազային կենտրոն։


== Պատմություն ==
1915 թվականին Վարշավայի ռուսական համալսարանի հիման վրա ստեղծվել է բժշկական ֆակուլտետը։ 1920 թվականին ֆակուլտետն առաջին անգամ ավարտել է 295 բժիշկ։ Հետագայում Հյուսիսկովկասյան համալսարանի բժշկական ֆակուլտետը միավորվել է Ռոստովի կանանց բժշկական ինստիտուտի հետ։ ՌԽՖՍՀ լուսավորության ժողովրդական կոմիսարիատի կարգադրությամբ և ԽՍՀՄ Կենտրոնական գործադիր կոմիտեի ու Ժողովրդական կոմիսարների խորհրդի որոշմամբ 1930 թվականի հոկտեմբերի 10-ին ստեղծվել է բժշական ինստիտուտը։
1980 թվականին բժշկական ինստիտուտը պարգևատրվել է «Ժողովուրդների բարեկամության» շքանշանով Աֆրիկայի, Ասիայի և Լատինական Ամերիկայի ավելի քան 60 երկրների համար կադրեր պատրաստելու համար։ 1994 թվականին բժշկական ինստիտուտը վերափոխվել է Ռոստովի պետական բժշկական համալսարանի։
Համալսարանի անվանումներն են՝

1915—1930՝ Վարշավայի համալսարանի բժշկական ֆակուլտետ,
1930—1980՝ Ռոստովի պետական բժշկական ինստիտուտ (Ռոստովի բժշկական համալսարան),
1980—1994՝ Ռոստովի Ժողովուրդների բարեկամության շքանշանի բժշական ինստիտուտ,
1994-այժմ՝ Ռոստովի պետական բժշկական համալսարան (ՌոստՊԲՀ)։


== Կառուցվածք ==
Համալսարանն ունի 11 ֆակուլտետ և բժշկական քոլեջ, որոնք ուսանողներ են պատրաստում միջին և բարձրագույն մասնագիտական կրթության ծրագրով, բազմապրոֆիլ կլինիկա, գիտահետազոտական ինստիտուտներ, գիտական կենտրոններ և պրոբլեմային լաբորատորիաներ։
Բուհում ամեն տարի կրթություն են ստանում մոտ 7 000 ուսանող։ Որակավորման բարձրացման և մասնագետների վերապատրաստման ֆակուլտետն ունի 7000 ունկնդիր։ Ամեն տարի ավելի քանի 650 մարդ կրթություն է ստանում ինտերնատուրայում, օրդինատուրայում և ասպիրանտուրայում։
Համալսարանում կա 91 ամբիոն, որտեղ պրոֆեսորադասախոսական կազմից աշխատում են ավելի քան 800 մարդ, որից 130-ը գիտությունների դոկտոր են, պրոֆեսոր, մոտ 500-ը՝ գիտությունների թեկնածու։ Համալսարանն ունի սեփական բժշկական կլինիկա։
Համալսարանի մի շարք շինություններ ունեն մշակութային ժառանգության օբյեկտի կարգավիճակ՝ Ռոստովի (Վարշավայի) համալսարանի վարչական առանձնաշենքը և Նիկոլաևի քաղաքային հիվանդանոցի համալիրը։


== Ռեկտորատ ==
Ռոստովի պետական բժշկական համալսարանը տարբեր ժամանակներում գլխավորել են.

Ալեքսեյ Լիխաչյով (1930—1935),
Մկրտիչ Գարդաշյան (1935—1937),
Նիկոլայ Կորգանով (1937—1938, 1944—1945),
Ալեքսանդր Միրոնով (1938-1942),
Լեոնիդ Կուլիկով (1945—1950),
Գրիգորի Իվախնենկո (1950—1956),
Եվգենի Գուբարև (1956—1959),
Պյոտր Կովալենկո (1959—1963),
Յուրի Ռիժկով (1963—1980),
Նիկոլայ Կարկիշչենկո (1980—1986),
Վիկտոր Չերնիշով (1986—2009),
Ալեքսեյ Սավիսկո (2009—2010),
Սերգեյ Շլիկ (2012-ից այժմ)։


== Ծանոթագրություններ ==


== Աղբյուրներ ==
Официальный сайт Рост ГМУ
Николай Николаевич Корганов Archived 2018-03-23 at the Wayback Machine.. История кафедры психиатрии Ростовского государственного медицинского университета » ( Бухановский А.О., Солдаткин В.А.)
РОСТГМУ — история создания РостГМУ 2010 Archived 2018-05-17 at the Wayback Machine.
Ростовский государственный медицинский университет, кафедра социальной гигиены Archived 2018-02-07 at the Wayback Machine..
DVB-T2

DVB-T2 կամ ԹՏՀ-Ե2ը «Թվային ՏեսաՀեռարձակում - Երկրային Երկրորդ Սերնդի» ("Digital Video Broadcasting – Second Generation Terrestrial") DVB համաձեռնության DVB-T հեռուատատեսային հեռարձակման ընդլայնում է։ DVB-ն ստանդարտեցված է ETSI-ի կողմից.
Այս համակարգը հաղորդում է սեղմված ձայնային տեսաշարժական և այլ տվյալները «ֆիզիկական խողովակների շերտի»՝ (PLP-ների) միջոցով, օգտագործելով OFDM մոդուլացում համակցելով այն ալիքի կոդավորմամբ՝ channel coding և միջադրմամբ՝ inteleave: Իր նախորդի նկատմամբ ունի առավել թողունակություն, որը թույլ է տալիս բարձրախիտ հեռուստատեսության HDTV ազդանշանի հաղորումը ցամաքային հեռուսատեսային կայանների միջոցով։


== DVB-T եւ DVB-T2 համեմատությունը ==
Հետեւյալ աղյուսակում բերված են DVB-T եւ DVB-T2 հասանելի պայմանները։

Տվյալների փոխանցման առավելագույն արագությունը 8 ՄՀց շերտի լայնության, 32Կ մոտեցնող, պաշտպանիչ 1/128, մատուցորդի բաշխման սխեման PP7:


== Ծանոթագրություններ ==
Լավրենտևո (գյուղ, Վելիժսկի շրջան)

Լավրենտևո (ռուս.՝ Лаврентьево), գյուղ Ռուսաստանի, Սմոլենսկի մարզի Վելիժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուպրես (համայնք, Բոսնիա և Հերցեգովինա)

Անվան այլ կիրառումների համար տե՛ս՝ Կուպրես (այլ կիրառումներ)Կուպրես համայնք (սերբ.՝ Купрес), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Կուպրես քաղաքը։


== Բնակչություն ==


=== Էթնիկական ===
Ըստ 1991 և 2013 թվականների մարդահամարների տվյալների՝ համայնքի էթնիկական կազմը հետևյալն է եղել՝


=== Կրոնական ===
Ըստ 2013 թվականների մարդահամարի տվյալների՝ համայնքի կրոնական կազմը հետևյալն է եղել՝

Կաթոլիկներ – 4476
Ուղղափառներ – 165
Մուսուլմաններ – 130
Ագնոստիկներ – 1
Աթեիստներ – 5


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Կուպրես համայնքի պաշտոնական կայքէջ (բոսն.)
Թիֆլիսի սփյուռքահայ երաժշտություն

Թիֆլիսը 18-րդ դարի սկզբից հայ երաժշտական մշակույթի կենտրոն էր, որտեղ կազմավորվել է վիրահայ աշուղ, դպրոցը՝ Սայաթ-Նովա, Շամչի Մելքո, Բուդաղ Օղլան, Քիչիկ-Նովա, Ֆրեյդուն, Հագիր և ուրիշներ։ Կյանքի վերջին շրջանում Թիֆլիսում է ստեղծագործել նաև Ջիվանին։ 19-րդ դարի վերջին 20-րդ դարի սկզբին նկատելիորեն զարգացել է հայ պրոֆեսիոնալ երաժշտությունը։ 1885 թվականին հայկական առաջին խմբերգային համերգով հանդես է եկել Քրիստափոր Կարա-Մուրզան։ Հիմնադրվել են երաժշտական դպրոց (1876 թվական), ուսումնարան (1886 թվական), Ներսիսյան դպրոցում ստեղծվել են երգչախմբեր (ղեկ.՝ Մակար Եկմալյան), համերգային կյանքի աշխուժացմանը նպաստել են Գենարիոս Ղորղանյանը և Վասիլ Ղորղանյանը։ 1907 թվականին ստեղծվել է Արևելյան երաժշտական ընկերությունը, 1912 թվականին՝ Թիֆլիսի հայոց երաժշտական ընկերությունը, 1917 թվականին՝ Հայոց երգչախմբային ընկերությունը, 1919 թվականին՝ հայ երաժիշտեսաբանների «Կոմիտաս» ընկերությունը։ Թիֆլիսում են ստեղծագործել նշանավոր երաժիշտներ Արշակ Ադամյանը, Կարո Ձաքարյանը, Ազատ Մանուկյանը, Վանո Մուրադելին, Անուշավան Տեր-Ղևոնդյանը, Վարդգես Տալյանը, Միքայել Միրզայանը, Վաչե Ումր-Շատը, Բեգլար Ամիրջանյանը, Սաշա ՕգանԱբանոթուբանի, Թբիլիսիի հնագույն թաղամասերից մեկըեզաշվիլին և ուրիշներ։ «Հայարտան» երաժշտական մասնաճյուղին (հիմնադիրներ՝ Արմեն Տիգրանյան, Սարգիս Բարխուդարյան, նախագահ՝ Ռոմանոս Մելիքյան) կից ստեղծվել է մանկավարժ, ստուդիա (1927 թվականից՝ ուսումնարան)։ Թբիլիսիի օպերայի և բալետի թատրոնում են աշխատել երգիչներ Լևոն Իսեցկին, Հայկանուշ Դանիելյանը, դիրիժորներ Դմիտրի Շիկանյանը, Սուրեն Չարեքյանը, պարուհի Լյուբով Վոինովա-Շիկանյանը և ուրիշներ։
Լեոնտևո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԼեոնտևոԼեոնտևո (ռուս.՝ Леонтьево), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շամ սյուր Բարս

Շամ սյուր Բարս (ֆր.՝ Champ-sur-Barse), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 32 մարդ, բնակչության խտությունը` 4.49 մարդ/կմ²։ Բնակավայրը զբաղեցնում է 7.12 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 26 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 21 աշխատունակ (15-64 տարեկան) բնակիչ, որոնցից ակտիվ էին 17-ը, իսկ ոչ ակտիվները` 4։ Ակտիվության ցուցանիշը կազմում է 81,0 %։ 17 աշխատունակ մարդկանցից աշխատել է 17 անձ (7 տղամարդ և 10 կին)։ Գործազուրկ են եղել 0 անձ (0 տղամարդ և 0 կին)։ 4 անաշխատունակներից 3-ը եղել են աշակերտներ կամ ուսանողներ, 1-ը` թոշակառուներ, իսկ 0-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(3848) Անալուչիա

(3848) Անալուչիա (անգլ.՝ Analucia), աստերոիդ աստերոիդների հիմնական գոտում։ Հայտնաբերվել է 1982 թվականի մարտի 21-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,452931 ա. մ., առավելագույնը մոտենում է 2,2166 ա. մ. հեռավորության վրա և հեռանում 2,6892 ա. մ.։ Արեգակի շուրջ մեկ ամբողջական պտույտ է կատարում 1403,22 երկրային օրվա ընթացքում, իր ուղեծրով շարժվելով միջինում 0,256552 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3848) Անալուչիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստղալից գիշեր Ռոնի վրա

«Աստղալից գիշեր Ռոնի վրա» (ֆր.՝ Nuit étoilée sur le Rhône), նկարիչ և իմպրեսիոնիստ Վինսենթ վան Գոգի նկարն է, որը պատկերում է Առլը. հենց այս պահին՝ գիշերը։ Պահվում է դ'Օրսե թանգարանում (Փարիզ)։ Նկարը պատկերում է գետի վայրը՝ քայլելով Դեղին տների մոտով, Լամարտենի հրապարակ, որը Վան Գոգը վարձել էր որոշ ժամանակով։ Գիշերային երկինքը, աստղային լույսի արտացոլումները և փողոցի լույսերը նկարը դարձնում են ավելի գեղեցիկ։


== Նկարի պատմությունը ==

1888 թվականի հոկտեմբերի 2-ին Վան Գոգը նկարն ուղարկում է իր ընկերոջը՝ Էժեն Բոշուին։
Առաջին անգամ նկարը ցուցադրվեց 1889 թվականին Անկանխատեսելի նկարիչների ցուցահանդեսում (Փարիզ)։ Վան Գոգի եղբայրը՝ Տեոն պնդեց, որպեսզի նկարը ներկայացվի ցուցահանդեսում։


== Նկարագրությունը ==
Վան Գոգը պատկերել է Ռոն գետի արևելյան մասը։ Պատկերի սկիզբը հյուսիսային մասն է՝ Առլում, նկարում պատկերված է Ռոնը, որը քաղաքի կենտրոնում է։


== Ծագում ==
Վինսենթը պատկերել է իր մտահղացումը և ստեղծագործությունը Թեոյին ուղարկված նամակում. «Ներառյալ այն, որ կտավի ուրվագիծը կարճ է. աստղային երկինք` նկարված գիշերով։ Եվ իհարկե փողոցի լույսերը։ Երկինքը՝ ակվամարինի, ջուրը՝ պայծառ կապույտ, հողը վարդագույնի երանգով։ Քաղաքը՝ մոխրագույն և մանուշակագույն։ Հենց դա՝ լույսը դեղին է, իսկ նրա արտացոլումը՝ պայծառ ոսկեգույն, կարծես փոքր-ինչ կանաչի երանգով։ Երկնքի գույները նկարագրվում են կանաչ և վարդագույն»։
Պետք է նշել, որ նկարը ունեցել է նաև նախնական տեսք, իսկ նամակում նշված են հենց այդ նախնական նկարի նկարագրությունները։


== Գիշերային գույները ==
Գիշերային գույները զարմացրել են Վան Գոգին։ Հաջող ընտրված դրությունը հենց այս ստեղծագործության համար էր։ Դա թույլ էր տալիս Վան Գոգին պատկերել փողոցի լույսերը Արլում։ Գույների պատկերումը մեծ դեր է ունեցել Վան Գոգի համար. անգամ Տեոյին ուղարկված նամակներում նա առարկաները նկարագրում էր տարբեր գույներով։


== Աղբյուրներ ==
Boime, Albert։ Vincent van Gogh։ Starry Night. A history of matter, a matter of history
Dorn, Roland։ Décoration։ Vincent van Gogh's Werkreihe für das Gelbe Haus in Arles, Georg Olms Verlag, Hildesheim, Zürich & New York 1990
Դենեժնոե (այլ կիրառումներ)

Դենեժնոե, կարող է վերաբերել՝

Դենեժնոե - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Դենեժնոե - գյուղ Ռուսաստանի Տվերի մարզի Ստարիցկի շրջանի կազմում։
Հրաժեշտ (նկար)

«Հրաժեշտ» (ռուս.՝ «Прощание»), խորհրդային գեղանկարիչ, ԽՍՀՄ ժողովրդական նկարիչ, Սոցիալիստական աշխատանքի հերոս Անդրեյ Միլնիկովի (1919-2012) կտավը, որում «Բալթիացիների երդումը» (ռուս.՝ «Клятва балтийцев») հայտնի կոմպոզիցիայի ստեղծումից երեսուն տարի անց հեղինակը կրկին անդրադարձել է գեղանկարչության միջոցով Հայրենական մեծ պատերազմի դրամայի իմաստավորմանը։
Նկարի համար հեղինակն արժանացել է ԽՍՀՄ պետական մրցանակի 1977 թվականին։


== Պատմություն ==
Նկարում պատկերված է մոր և որդու հրաժեշտի տեսարանը։ Միլնիկովի ստեղծած կերպարը ստիպում է տասնամյակներ անց էլ ավելի սուր զգալ, թե ինչպիսի անխիղճ ուժով է ազդել պատերազմը յուրաքանչյուր ընտանիքի վրա, ինչ գնով է ձեռք բերվել հաղթանակը։ Անհնար է մոռանալ որդուն ճանապարհող մոր դեմքը։ Նրա կերպարի խորությունը համեմատական է դաժանությամբ լի աշխարհում նրա զգացմունքների խորության հետ։ Մոր կերպարը պատկերված է այնպիսի դրամատիկ նոտայով, որ նա դուրս է գալիս սյուժեի շրջանակներից և սկսում է դիտողի համար մարմնավորել բոլոր մայրերի ցավն ու սխրանքը, որոնք բաժանվում են իրենց երեխաներից։ Ռուսական թանգարանի կայքը մեջբերում է Լենինգրադի հայտնի պոետ և պատերազմի մասնակից Միխայիլ Դուդինի խոսքը Միլնիկովի «Հրաժեշտ» նկարի մասին.

«Հրաժեշտ» նկարն առաջին անգամ ցուցադրվել է 1975 թվականին Մոսկվայում «Խորհրդային Ռուսաստան» 5-րդ հանրապետական գեղարվեստական ցուցահանդեսում։ 1977 թվականին Միլնիկովը «Հրաժեշտ» նկարի համար արժանացել է ԽՍՀՄ պետական մրցանակի։ Աշխատանքը հետագայում բազմիցս ցուցադրվել է խոշոր գեղարվեստական ցուցահանդեսներում և վերարտադրվել է մամուլում՝ ընդգրկվելով խորհրդային կերպարվեստի ոսկե հիմնադրամում։ Ներկայում պահվում է Ռուսական պետական թանգարանի հավաքածուում։


== Ծանոթագրություններ ==


== Աղբյուրներ ==
Пятая республиканская выставка «Советская Россия». М., Советский художник, 1975. С.31.
Каганович А. Андрей Андреевич Мыльников. Л., Художник РСФСР, 1980. — 282 с.
Справочник членов Ленинградской организации Союза художников РСФСР. Л., Художник РСФСР, 1987. С.89.
Время перемен. Искусство 1960—1985 в Советском Союзе. СПб., Государственный Русский музей, 2006. С.121.
Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. СПб., «Первоцвет», 2007. С.57.


== Արտաքին հղումներ ==
«Прощание» на портале «Виртуальный Русский музей»
О картине Мыльникова А. А. «Прощание» на сайте Государственного Русского музея.
Տորնաբոուս

Տորնաբոուս (կատ․՝ Tornabous), մունիցիպալիտետ Իսպանիայում, Լեիդա նահանգում (Կատալոնիա ինքնավար համայնքում)։ Մունիցիպալիտետը գտնվում է Ուրժել շրջանում։ Զբաղեցնում է 24․17 կմ2 տարածք։ Բնակչությունը 863 մարդ (2010 թվականի տվյալներով)։
Ախթալայի սուրբ Գևորգ եկեղեցի

Սուրբ Գևորգ եկեղեցի, միջնադարյան քաղկեդոնական եկեղեցի, որը գտնվում է Հայաստանի Հանրապետության Լոռու մարզի  Ախթալա գյուղից 200 մ արևելք` բարձր բլրի վրա։ Ընդգրկված է Ախթալա գյուղի պատմության և մշակույթի անշարժ հուշարձանների ցանկում (պետական ցուցիչ՝ 7.5.1/8): Արձանագրությունների մեջ հիշատակվում է առաքյալների անունով՝ Առաքելոց եկեղեցի, սակայն տեղացիներն այն անվանում են սուրբ Գևորգ։


== Հիշատակություններ ==
Արտաքուստ, արևմտյան պատի վրա, մուտքից վերև փորագրված վրացերեն արձանագրության համաձայն, եկեղեցին կառուցել է Պղնձահանից վանքի առաջնորդ Պետրեն Ավագի աթաբեկության ժամանակ՝ առաքյալների անունով։
Արձանագրությունը տարեթիվ չունի, ուստի եկեղեցու կառուցման ճիշտ ժամանակը որոշված չէ։ Բայց որովհետև Ավագն աթաբեկության տիտղոսն ստացավ 1242 թվականին (մինչ այդ նա սպասալար էր կոչվում), երբ առաջին անգամ նա այցելության գնաց մոնղոլական Օքադա մեծ Ղանին՝ Կարակուրում, ապա եկեղեցու կառուցումը պետք է լինի 1242 թվականից հետո, մինչև Ավագի մահը, որը տեղի է ունեցել 1250 թվականին, ինչպես այդ մասին տեղեկացնում են աղբյուրները։


== Ճարտարապետություն ==
Եկեղեցու շենքը փոքր է, երկարաձիգ ուղիղ քառանկյունի հատակագծով, ծածկը թաղակապ է։ Արևելյան կողմից ունի կիսակլոր աբսիդ՝ շատ ցածր բեմով։ Միակ մուտքը արևմտյան կողմից է։ Արևելյան, արևմտյան և հարավային պատերի մեջ բացվում են մեկական լուսամուտներ, իսկ հյուսիսային պատի մեջ՝ մի շատ փոքր կլորանցք։ Պատերն արտաքուստ ունեն երկու կարգ ցոգոլ։
Բեմի կենտրոնում կանգնեցված վեմքարի վրա, որպես սեղանաքար, դրված է մի խաչքար, որի վրա վրացերեն լեզվով փորագրված է.

Եկեղեցին կառուցված է կապտագույն բազալտի մաքուր տաշած քարերով՝ կրաշաղախոի միացությամբ։ Սալահատակված է եղել, տանիքը պատած է եղել սալաքարերով, որոնք այժմ ամբողջովին քանդված ու թափված են։


== Տես նաև ==
Ախթալա գյուղի պատմության և մշակույթի անշարժ հուշարձանների ցանկ (Լոռու մարզ)
Ախթալայի վանք
Ախթալայի Սուրբ Երրորդություն վանք
Ախթալայի եկեղեցական համալիր


== Ծանոթագրություններ ==


== Գրականություն ==
Ազգագրական հանդես, գիրք 7-8, Թիֆլիս, 1901 թվական, էջ 450-480
Ա. Թադևոսյան, Հայաստանի պատմական հուշարձաններ՝ ԱԽԹԱԼԱ, Երևան, 2007 թվական
Thunder

«Thunder», ամերիկյան Imagine Dragons ինդի-ռոք խմբի երգ, որը դարձել է երրորդ՝ Evolve ստուդիական ալբոմի երկրորդ սինգլը։ Այն թողարկվել է 2017 թվականի ապրիլի 27-ին։
Երգի տեսահոլովակի ռեժիսորը դարձել է Ջոզեֆ Քանը, այն նկարահանվել է Դուբայում։ Տեսահոլովակը դուրս է եկել 2017 թվականի մայիսի 2-ին։


== Track listing ==


== Հիթ-շքերթներ ==


== ՀԱվաստագրումներ ==


== Release history ==


== Ծանոթագրություններ ==
Ուելմա

Ուելմա (իսպ. Huesa՝) բնակավայր և մունիցիպալիտետ Իսպանիայում՝ Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա Մախինա շրջանում։ Զբաղեցնում է 250 կմ2 տարածք։ Բնակչությունը 6208 մարդ (2010 թվականի տվյալներով)։ Գտնվում է պրովինցիայի վարչական կենտրոնից 50 կմ հեռավորության վրա։


== Արտաքին հղումներ ==
Պաշտոնական էջ Archived 2020-12-28 at the Wayback Machine.
Página del Ayuntamiento de Huelma Archived 2020-12-28 at the Wayback Machine.
guía turística de Huelma Archived 2009-12-07 at the Wayback Machine.
La Pagina de PacoSerrano Archived 2008-03-27 at the Wayback Machine.
Համակցված տափաշուրթ

Համակցված տափաշուրթ (հարթաշուրթ, զարադին) (անգլ.՝ Combination Pliers), հոդակապաշուրթավոր գործիք, որը նախատեսված է մետաղալարերը բռնելու, մանիպուլյացնելու և կտրելու համար։ Արտադրվում է ISO 5746 Pliers and nippers — Engineer’s and «Lineman’s» pliers — Dimensions and test values ստանդարտի համաձայն։ Ռուսաստանում արտադրվում է ГОСТ Р 53925—2010-ի համաձայն։ Հիմնական չափերն են՝ 160, 180 և 200 մմ։ 
Փոփոխական հոսանքի մինչև 1000 Վ և հաստատուն հոսանքի մինչև 1500 Վ լարման էլեկտրակայանքներում աշխատանքի համար նախատեսված հարթաշուրրթը պիտի համապատասխանի IEC 60900 Live working — Hand tools for use up to 1000 V a.c. and 1500 V d.c. ստանդարտի։
Համակցված տափաշուրթն իր մեջ զուգակցում է ինչպես բուն տափաշուրթը, այնպես էլ համաքցանը։


== Ամրություն ==
Ինչպես ձեռքի գործիքների մեծ մասը, տափաշուրթի երկարակեցությունն ու օգտակար օգտագործման կյանքը մեծապես տարբերվում են՝ կախված ծանրաբեռնվածությունից, օգտագործման հաճախությունից և գործիքի կառուցվածքից և որակից։ Դրանք կարող են դարբնված լինել լեգիրված կամ չլեգիրված գործիքային պողպատից։ Հիմնական որակի տափաշուրթերի համար կարող է օգտագործվել 0,45% համեմատաբար ցածր ածխածնի պարունակությամբ չլեգիրված գործիքային պողպատ։ Բարձրորակ տափաշուրթերը սովորաբար պատրաստված են ածխածնի ավելի բարձր պարունակություն ունեցող գործիքային պողպատից և միահալված են այնպիսի տարրերով, ինչպիսիք են քրոմը, վանադիումը և մոլիբդենը։ Բացի փափուկ պղնձի և ալյումինի կտրման համար հարմար լինելուց, տափաշուրթը կարող է հատուկ մշակված լինել մխված մետաղալարերը, օրինակ՝ մեխերը կամ դաշնամուրի մետաղալարերը կտրելու համար, կտրող եզրերի մակածային մխման միջոցով։


== Ծանոթագրություններ ==


== Գրականություն ==
Плоскогубцы // Товарный словарь / И. А. Пугачёв (главный редактор). — М.: Государственное издательство торговой литературы, 1959. — Т. VII. — Стб. 122—124
Բոլշիե Իզբիշչի

Բոլշիե Իզբիշչի (ռուս.՝ Большие Избищи), գյուղ Ռուսաստանի Լիպեցկի մարզի Լեբեդյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոտհունձ (նկար)

«Խոտհունձ», Պիտեր Բրեյգել Ավագի նկար, ստեղծվել է 1565 թվականին՝ անտվերպենցի վաճառական Նիկոլաս Յոնգելիկնի պատվերով։ Յոնգելինկի ճաշասենյակի երբեմնի զարդարանքն այժմ համարվում է հարավ-եվրոպական գեղանկարչության արժեքավոր նմուշներից մեկը և պահվում է Լոբկովիցների բոհեմական գերդաստանի ընտանեկան պալատում՝ Պրահայի ամրոցում։  


== Պատմություն ==
Ենթադրվում է, որ «Խոտհունձ» նկարը մեկն է Բրեյգելի վեց նկարներից բաղկացած «Տարվա եղանակներ» շարքից (կամ «Տասներկու ամիս»), որից ներկայումս պահպանվում են միայն հինգ նկարներ, որոնք ևս Բրեյգելն ստեղծել է Նիկոլաս Յոնգելինկի (Niclaes Jongelinck) պատվերով։ Նկարները թվագրված են 1565 թվականով, իսկ 1566 թվականին դրանք արդեն գտնվել են Յոնգելինկի՝ քաղաքից դուրս գտնվող տանը։


== Նկարագրություն ==
Ինչպես և Բրեյգելի վաղ շրջանի նկարներից շատերը, այստեղ ևս տեսարանը ներկայացված է միջին բարձրությունից։ Առաջին պլանում իշխում են կարմրահողագույն երանգները, միջին պլանում՝ դեղին և կանաչ երանգները, ետին պլանում՝ երկնագույն երանգները։ Առաջին պլանի տաք և հետին պլանի սառը երանգների հակադրությունը հնարավորություն է տալիս ընդգծել տեսարանի տարածական խորությունը։ Ձախ կողմում՝ ուղղաձիգ ժայռի վրա, տեսանելի է վանքը, կենտրոնում՝ միջին պլանում՝ փոքրի գյուղը և վանքի ետնակողմում երևացող հողմաղացը։ Հեռվում բնանպատկեր է՝ կոնաձև սարով, գետով և կապույտ, ամպոտ երկնքով։ Ներքևի աջ կողմում ապրանք են տանում վաճառելու, հանդիպակաց ճանապարհով քայլում են բերք հավաքող երեք կանայք, որոնցից ամենաերիտասարդը նայում է  դիտողին։ Ներքևի ձախ կողմում տղամարդը գերանդի է սրում, չնայած դրա նահրաժեշտությունը չկա․ խոտհունձն ավարտվել է, և կանայք զբաղված են խոտը դիզելով։ Ակնհայտ է, որ տղամարդու կերպարը ստեղծվել է որպես հակադրություն առաջին պանի գործողության համար։ Ամառային շոգը պատկերելով՝ նկարիչը ձգտել է փոխանցել աշխատնքից ստացած ուրախության և բերկրանքի զգացողությունը։
1594 թվականին դուքս Էռնստ Ավստրիացին Անտվերպենում որպես ընծա ստացել է «Տարվա եղանակներ» շարքը։ Մեկ տարի անց, երբ նա մահացել է, նրա ունեցվածքի մեծ մասին տիրացել է Ռուդոլֆ II թագավորը։  
1659 թվականին Լեոպոլդ Վիլհելմ Ավստրիացու ունեցվածքի ցուցակում հիշատակվում է «Տարվա եղանակներ» շարքից միայն հինգ նկար։ 
1870 թվականին «Խոտհունձ» նկարն արդեն Լոբկովիցների ունեցվածքի մաս էր կազմում։ Նկարի ձեռք բերման հանգամանքներն անհայտ են։


== Պատկերասրահ ==
Նկարներ «Տարվա եղանակներ» շարքից
		
		
		
		


== Ծանոթագրություններ ==


== Արտաքին հղումներ ==
Լոբկովիցների հավաքածուի մարգարիտները
Ծառի վերատնկում

Ծառի վերատնկում, ագրոտեխնիկական միջոցառում պտղաբուծության և դեկորատիվ այգեգործության մեջ։ Զբոսայգիներ, այգիներ, պուրակներ ստեղծելու նպատակով կարճ ժամկետում ծառերը տեղափոխում են մի տեղից մյուսը։ Կատարվում է վաղ գարնանը կամ ուշ աշնանը (երբեմն՝ ձմռանը)՝ -5 °C-ից ոչ ցածր ջերմաստիճանի դեպքում։
Ծառերը վերատնկում են հողազանգվածով կամ առանց դրա (սովորաբար 4-5 տարեկան)։ Հողազանգվածի բարձրությունը 60-80 մմ-ից պակաս չպետք է լինի, որպեսզի չվնասի հորիզոնական Կմախքային արմատների հիմնական մասը։ Ծառերի վերատնկման համար նախօրոք պատրաստում են փոսեր, որոնց տրամագիծը 50-60 սմ-ով ավելի պետք է լինի հողազանգվածի տրամագծից։ Ծառերի վերատնկումից հետո փոսը լցնում են հողով և առատորեն ջրում։ Ծառն ամրացնում են լարերով, ծառաբունը ծածկում մամուռով կամ հաստ կտորով, որոնք ամռանը հաճախակի խոնավացնում են։ Վերատնկված ծառերը երբեմն էտում են, ամռանը խնամում են, աշնանը՝ մերձբնային բաժակները փխրեցնում, ծածկում տորֆով, գոմաղբով։ Հատապտուղների թփերը վերատնկում են աշնանը, քանի որ գարնանը վեգետացիան շատ վաղ է սկսվում։
Ախորիկ (Աբաղայի գավառ)

Ախորիկ, գյուղ Արևմտյան Հայաստանում, Վանի վիլայեթի Աբաղայի գավառակում։


== Պատմություն ==
Գյուղը քրդերի կողմից ավերվել է Մեծ եղեռնի տարիներին։ Գյուղի հայ բնակչության մեծամասնությունը ոչնչանում է, իսկ կենդանի մնացածները ապաստանում են տարբեր երկրներում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ժաբինցի (այլ կիրառումներ)

Ժաբինցի, կարող է վերաբերել՝

Ժաբինցի - գյուղ, Ուկրաինայի Խմելնիցկիի մարզի Նովոուշիցկի շրջանում
Ժաբինցի - գյուղ, Ուկրաինայի Խմելնիցկիի մարզի Չեմերովեցի շրջանում
Բրուզնենգո

Բրուզնենգո (իտալերեն՝ Brusnengo), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 2168 մարդ (2008)։ Բնակչության խտությունը՝ 210 մարդ/կմ²։ Տարածքը կազմում է 10 կմ²։ Փոստային ինդեքս՝ 13862։ Հեռախոսային կոդ՝ 015։
Բնակավայրի հովանավորն է հանդիսանում սուրբ Սան Պիետրոն։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ
Տիգրան Շամիրխանյան

Տիգրան Ավագի Շամիրխանյան (մայիսի 5, 1899(1899-05-05), Շուշի, Ելիզավետպոլի նահանգ, Ռուսական կայսրություն - օգոստոսի 29, 1953(1953-08-29)), հայ ռեժիսոր, դերասան։


== Կենսագրություն ==
Ծնվել է Շուշի քաղաքում։ Փոքր հասակում ընտանիքի հետ տեղափոխվել է Բաքու, այնուհետև՝ Թիֆլիս։ Սովորել է Ներսիսյան դպրոցում։ Երիտասարդ տարիներին հանդես է եկել սիրողական ներկայացումներում։ 1921-1922 թվականներին սովորել է Մոսկվայի Հայկական դրամատիկական ստուդիայում, ապա ընդունվել է Մոսկվայի թատերական արվեստի պետական ինստիտուտի ռեժիսորական ֆակուլտետը (ГИТИС), որն էլ ավարտել է 1934 թվականին։
Ավելի քան տասներեք տարի հանդես է եկել որպես դերասան (հիմնայանում որպես կատակերգակ)՝ խաղալով մոտ 40 դեր։ Գրեթե նույնքան էլ ներկայացումներ է բեմադրել որպես ռեժիսոր։ Առաջին ռեժիսորական աշխատանքը եղել է 1929 թվականին Երևանի Պատանի հանդիսատեսի թատրոնի անդրանիկ ներկայացումը՝ «Պայթյունը»։ Որպես ռեժիսոր հանդես է եկել նաև Լենինականի Մռավյանի անվան թատրոնում։


== Դերեր թատրոնում ==
Դարչինյան՝ «Ցասում»
Գիքո՝ «Պեպո»


== Բեմադրություններ ==
«Պայթյուն» (1929)
«Ինտերվենցիա» (1934)
«Արշալույսին»
«Մեծ բարեկամություն»
«Անտառի խորքում»
«Կանաչ փողոց»
«Կապուտան»
«Բամբասանք և սեր»
«Դավիթ Կոպերֆիլդ»
«Երևակայական հիվանդ»
«Երկու տիրոջ ծառան»
«Փաստաբան Պատլենը»
«Ցասում»
«Կրակե օղակում»
«Երիտասարդ գվարդիա»
«Սուվորովականները»
«Ամառային գիշերվա երազը»
«Երկու տիրոջ ծառան» (1942)


== Հեղինակած գրքեր ==
«Դերասանական արվեստի հիմունքներ»


== Ծանոթագրություններ ==